CELEX: 32020D1581
Language: ro
Date: 2020-10-23 00:00:00
Title: Decizia (UE) 2020/1581 a Consiliului din 23 octombrie 2020 privind poziția care urmează să fie adoptată, în numele Uniunii Europene, în cadrul Comitetului de asociere reunit în configurația comerț instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în ceea ce privește actualizarea anexei XIII (Apropierea legislațiilor vamale) la acord

30.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 362/18
               
            
         DECIZIA (UE) 2020/1581 A CONSILIULUI
         din 23 octombrie 2020
         privind poziția care urmează să fie adoptată, în numele Uniunii Europene, în cadrul Comitetului de asociere reunit în configurația comerț instituit prin Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în ceea ce privește actualizarea anexei XIII (Apropierea legislațiilor vamale) la acord
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (1) (denumit în continuare „acordul”) a fost încheiat de Uniune prin Decizia (UE) 2016/838 a Consiliului (2) și a intrat în vigoare la 1 iulie 2016.
                  
               
                     (2)
                  
                  
                     În temeiul articolului 406 alineatul (3) din acord, Consiliul de asociere este împuternicit să actualizeze sau să modifice anexele la acord.
                  
               
                     (3)
                  
                  
                     În temeiul articolului 408 alineatul (2) din acord, Consiliul de asociere poate delega Comitetului de asociere oricare dintre competențele sale, inclusiv competența de a lua decizii cu caracter obligatoriu.
                  
               
                     (4)
                  
                  
                     În temeiul articolului 1 din Decizia nr. 3/2014 a Consiliului de asociere (3), Consiliul de asociere a delegat Comitetului de asociere reunit în configurația comerț competența de a actualiza sau de a modifica anexele la acord care se referă, printre altele, la capitolul 5 (Regimul vamal și facilitarea comerțului) din titlul IV (Comerț și aspecte legate de comerț) din acord, în măsura în care nu există în capitolul 5 dispoziții specifice legate de actualizarea sau de modificarea anexelor respective.
                  
               
                     (5)
                  
                  
                     La cea de a șaptea reuniuni a sa, Comitetul de asociere reunit în configurația comerț urmează să adopte o decizie în ceea ce privește actualizarea anexei XIII (Apropierea legislațiilor vamale) la acord.
                  
               
                     (6)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Comitetului de asociere reunit în configurația comerț, deoarece decizia preconizată va avea caracter obligatoriu pentru Uniune,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, la cea de-a 7-a reuniune a Comitetului de asociere reunit în configurația comerț, menționată la articolul 408 alineatul (4) din Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, în ceea ce privește actualizarea anexei XIII (Apropierea legislațiilor vamale) la acord, se bazează pe proiectul de decizie a Comitetului de asociere reunit în configurația comerț (4).
         
         
            Articolul 2
            După adoptare, decizia Comitetului de asociere reunit în configurația comerț menționată la articolul 1 se publică în Jurnalul Oficial al Uniunii Europene.
         
         
            Articolul 3
            Prezenta decizie intră în vigoare la data adoptării.
         
         
            Adoptată la Luxemburg, 23 octombrie 2020.
            
               
                  Pentru Consiliu
               
               
                  Președintele
               
               S. SCHULZE
            
         
         
            (1)  JO L 261, 30.8.2014, p. 4.
         
            (2)  Decizia (UE) 2016/838 a Consiliului din 23 mai 2016 privind încheierea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (JO L 141, 28.5.2016, p. 26).
         
            (3)  Decizia nr. 3/2014 a Consiliului de asociere UE-Georgia din 17 noiembrie 2014 privind delegarea anumitor competențe de către Consiliul de asociere Comitetului de asociere reunit în configurația comerț [2015/2263] (JO L 321, 5.12.2015, p. 72.).
         
            (4)  A se vedea documentul ST 11388/20 la http://register.consilium.europa.eu.